Adeg, d amkan anda ḍerrunt tigawin n teḥkayt, d aferdis i yesεan azal di teḥkayt, akken i d-yenna M. A. Salhi « Adeg d aferdis di tesleḍt. D adeg I d-immalen anda tḍerru tigawt , d netta I d-yeskanen, deg waṭas n tegnatin, amek igga uwadem. Yettili-d wannect-a s uglam n 1 wadeg ( ismawen d lewsayef n yimukan) anda tḍerru teḥkayt ». Ma yella d Y. Reuter, yemmeslay-d ɣef wazal n wadeg deg wungal, yenna-d: « Adeg d aferdis agejdan i d-yettbanen s waṭas deg wungal, yezmer ad d-iban s sin n wudmawen, tamenzut deg wassaγ tesεa akked d 2 tillawt, tis snat, di twuriwi-ines daxel n uḍris »